ועדת המשנה לבטיחות בדרכים, כנסת 20, פרוטוקול מספר 13, 2018-01-30 14:30

יעקב אשר: צהריים טובים לכולם.

יעקב אשר: אני פותח את ישיבה מס' 12 של ועדת המשנה לבטיחות בדרכים, שהיא בעצם זרוע של ועדת הכלכלה שבהחלט מקדישה הרבה מאוד זמן לנושא של בטיחות בדרכים.

יעקב אשר: על סדר-היום שני נושאים: עלייה בהיפגעות אזרחים ותיקים בתאונות דרכים והצעה לסדר היום בנושא נתוני דו"ח "אור ירוק" חושפים – הולכי רגל אזרחים ותיקים הינם הפקר.

יעקב אשר: אני מרשה לעצמי לומר שבישיבה האחרונה שסיכמה את שנת 2017 טפחנו לעצמנו טיפה על השכם, בעדינות לא יותר מידי.

יעקב אשר: ועדת המשנה שהוקמה לפני שנה וכמה חודשים עקבה באינטנסיביות אחרי הדברים והעלתה נושאים.

יעקב אשר: מאחר ואנחנו לא הדרג המבצע אנחנו יכולים לפחות להיות הדרג המדרבן לביצוע, העוקב, המאתגר וגם התומך.

יעקב אשר: למשל, תמיכה בפעילות החיובית של משטרת ישראל בשנה האחרונה, שבאה לידי ביטוי בירידה במספר ההרוגים.

יעקב אשר: תמיכה ברשות הלאומית ובניסיון להפוך את הפאזה של הרשות הזאת ולהפוך אותה לאקטיבית, לא בחלק לא בחלק הפיזי אלא יותר בחלק התכנוני, המערכתי, המחקרי, התכנוני וההתראתי.

יעקב אשר: בהחלט אני רואה בסיפוק את העבודה שלנו.

יעקב אשר: אני אומר בצורה מפורשת שאנחנו נמשיך ואנחנו מתכננים מספר רב של ישיבות לפי נושאים.

יעקב אשר: היום אנחנו מתחילים את הישיבה הראשונה שלנו ל-2018.

יעקב אשר: בישיבה זאת נעסוק בשני נתונים שעלו דווקא מהנתונים הטובים שהיו לקראת סוף השנה שעברה.

יעקב אשר: כל שנה היתה עלייה של 17% במספר ההרוגים אז לא רק שבלמנו את העלייה שהיתה כל שנה אלא אף ירדנו במספר ההרוגים.

יעקב אשר: יחד עם זאת, שני נתונים קפצו לנו בישיבה המסכמת הזאת.

יעקב אשר: את אחת מהן עורר בצורה עדינה ונוקבת חבר הכנסת נחמן שי, והיא שבמקביל לירידה הזאת יש עלייה.

יעקב אשר: אמנם היא לא עלייה מוחלטת לעומת שנים עברו כי ב-2016 הנתון לגבי הולכי רגל הוותיקים גם היה גבוה, אבל יש נתון של עלייה בהרוגים מקרב הולכי הרגל הוותיקים מגיל 65 ומעלה.

יעקב אשר: הנתון השני הוא שוב עלייה בנושא של הרוגים בתאונות עם אופנועים.

יעקב אשר: שתי הישיבות היום יהיו קצרות בגלל לוח הזמנים, אבל הן לא הישיבות האחרונות בנושא הזה.

יעקב אשר: אני בכוונה רוצה היום לעורר את הנושא הזה, לשמוע נתונים, לחשוב על רעיונות ונחזור למעקב נוסף על שני הדברים האלה.

יעקב אשר: אנחנו נעקוב אחרי הנתונים שבעצם הולכים הפוך ממה שאנחנו רוצים.

יעקב אשר: אם נדע לסגור את הפרצות האלה ואת הפינות האלה בעזרת אנשי המקצוע ומשרדי הממשלה אז אני חושב שהנתונים בשנה הבאה יהיו טובים יותר ובמגמה של ירידה.

יעקב אשר: בואו נזכיר לעצמו שכל מגמה של ירידה, כל אדם שחסכנו בתאונות דרכים זה עולם ומלואו, לו, למשפחתו ולחבריו.

יעקב אשר: אני רוצה להתחיל עם הנושא של אזרחים ותיקים.

יעקב אשר: אני מציע שאנחנו נראה את הנתונים ומצגת קצרה ממוקדת של רחלי טבת ויזל מנכ"לית הרשות.

יעקב אשר: לאחר מכן נראה עוד מצגת קצרה מאוד של "אור ירוק" כי היא מטפלת בקטע הפיזי.

יעקב אשר: אני נותן לשתי המצגות 5 עד 6 דקות ואז אני מציע שחברי הכנסת ידברו.

יעקב אשר: רחלי טבת, בבקשה.

<רחלי טבת ויזל: אני מנכ"לית הרשות הלאומית לבטיחות בדרכים, הרלב"ד.

<רחלי טבת ויזל: שתי הערות טכניות מקדימות.

<רחלי טבת ויזל: לגבי הגילאים, אנחנו מדברים על גיל 65 ומעלה.

<רחלי טבת ויזל: חבר הכנסת נחמן שי דיבר על אזרחים ותיקים וצריך לשים לב שאזרחים ותיקים זה לפי גיל פרישה וזה לא בהכרח אותו דבר לגבי גברים ונשים ולכן אנחנו מתייחסים לגיל 65 ומעלה.

נחמן שי: אזרחים ותיקים זה לפי גיל פרישה, 623 ו-67.

<רחלי טבת ויזל: לכן אני אומרת שהמצגת היא לגבי גילאי 65 ומעלה כרגע בלי הבחנה מגדרית.

יעקב פרי: יש איזו שדרנית בגלי צה"ל, עירית לינור אם אני לא טועה.

יעקב פרי: היא מאוד כועסת על מה שעשית.

נחמן שי: היא כועסת בכלל.

יעקב פרי: היא אוהבת יותר את השם קשישים.

נחמן שי: כשהיא תגיע לגיל נדבר איתה.

נחמן שי: היא קיבלה קידום בגלי צה"ל, אחרי שהיא הצטיינה בתקופה האחרונה כשהיא דיברה על הנשיא.

נחמן שי: היא קיבלה קידום.

נחמן שי: מעליבים את הנשיא ומקבלים קידום.

יעקב אשר: חברים, אני מעביר את זה לטיפול של ליברמן.

יעקב אשר: בגלי צה"ל הוא מטפל.

<רחלי טבת ויזל: במצגת אנחנו נתייחס לנתונים תוך ניסיון לאפיין קבוצות שונות בתוך האוכלוסייה הוותיקה ולא להתייחס אליהם כמקשה אחת, וזאת כדי לרדת לשורש הבעיה ולהבין מה הנקודות העיקריות שבהן אנחנו צריכים לטפל.

<רחלי טבת ויזל: (מוצגת מצגת) באופן כללי, אנחנו מדברים על 978,000 אזרחים ותיקים בני 65 ומעלה.

<רחלי טבת ויזל: מדובר על 11.3%.

<רחלי טבת ויזל: לפי נתוני הלמ"ס נכון לשנת 2016.

<רחלי טבת ויזל: אנחנו מדברים על עלייה לקראת 2035 על 13.7% אבל זה המספרים ולא יותר מזה.

<רחלי טבת ויזל: איפה היינו השנה מבחינת הנתונים?

יעקב אשר: זה גבוה לעומת מדינות אחרות?

<רחלי טבת ויזל: עוד שנייה אני אראה לגבי ה-OECD.

<רחלי טבת ויזל: נהרגו השנה 95 אנשים בני 65 ומעלה.

<רחלי טבת ויזל: אדוני ציין את 2016 כשנה הקשה.

<רחלי טבת ויזל: אמרנו שהקשישים מהווים 11.3% אחוז מהאוכלוסייה, והם 26% מכלל ההורים.

<רחלי טבת ויזל: זה יותר מכפול משיעורם באוכלוסייה.

<רחלי טבת ויזל: השוואה קצרה למדינות ה-OECD.

<רחלי טבת ויזל: אנחנו במקום מאוד לא טוב מעל הממוצע.

<רחלי טבת ויזל: אם הממוצע הוא 8.4%, אנחנו נמצאים ב-10.3.

<רחלי טבת ויזל: זה מול 100,000 תושבים שהם אזרחים מעל גיל 65 בהשוואה עולמית.

<רחלי טבת ויזל: לא רק הולכי רגל ומייד אני אפלח גם זה.

<רחלי טבת ויזל: מדובר על בכלל, אזרחים ותיקים שנהרגים.

<רחלי טבת ויזל: הממוצע של ה-OECD זה 8.4% ואצלנו זה 10.3%, כך שאנחנו מעל הממוצע העולמי.

<רחלי טבת ויזל: תמיד הנתונים הם לאנשים באותם הגילאים.

<רחלי טבת ויזל: לעניין ההתפלגות, כמה מתוכם הם הולכי רגל?

<רחלי טבת ויזל: אם תשימו לאוכלוסייה של ה-85 פלוס אז אנחנו מדברים על 75% שהם הולכי רגל.

<רחלי טבת ויזל: אבל גם באוכלוסיות שהן יותר קרובות ל-65, אנחנו מדברים על 50% הולכי רגל.

<רחלי טבת ויזל: זאת אומרת, אלה נתונים שהם מאוד מטרידים.

<רחלי טבת ויזל: ככל שהגיל עולה יש פחות נהגים שנפגעים.

יעקב אשר: חבר הכנסת חאג' יחיא.

יעקב אשר: מאחר וביקשת את הדיון, אנחנו קודם מציגים את הנתונים.

יעקב אשר: לאחר מכן הבטחתי לחמד עמאר שתי מילים כי הוא חייב ללכת לוועדה ואחריו אתה תדבר.

עבד אל חכים חאג' יחיא: תודה רבה.

<רחלי טבת ויזל: אנחנו נמצאים בנושא של התפלגות ההרוגים.

<רחלי טבת ויזל: אנחנו אומרים ש-95 הרוגים מעל גיל 65 בשנת 2017.

<רחלי טבת ויזל: זה יותר כפול מהאחוז שלהם באוכלוסייה.

<רחלי טבת ויזל: כמו שאתם שמים לב, ככל שהגיל עולה היחס שלהם בקרב הנפגעים, דהיינו תאונות חמורות, הרוגים ותאונות קשות, אנחנו מדברים על יותר ויותר הולכים רגל.

<רחלי טבת ויזל: גיל 85 ומעלה זה 70% הולכי רגל.

<רחלי טבת ויזל: כשמתקרבים יותר לגיל 65 זה סביב ה-50% הולכי רגל אבל הנתון מאוד בולט.

<רחלי טבת ויזל: אם אני מפלחת קצת יותר את הנושא של הולכי הרגל ההרוגים לפי הגיל, יחסית לשיעורם באוכלוסייה, תסתכלו על קבוצת 85 פלוס.

<רחלי טבת ויזל: השיעור שלהם באוכלוסייה עומד על 1% ושיעור ההיפגעות שלהם הוא 14%.

<רחלי טבת ויזל: הנתון הוא מדהים יחסית לגודלם.

<רחלי טבת ויזל: גם בגילאי 75 עד 84 מדובר על 21%.

<רחלי טבת ויזל: זה מאוד ברור.

<רחלי טבת ויזל: כשאתה סוכם את הכול מדובר על כ-50% נפגעים בקרב הולכי רגל.

<רחלי טבת ויזל: אנחנו רואים בצורה ברורה את גיל 85 פלוס, אבל גם 65 ומעלה וגם 75 מעלה מראים שהנתונים מאוד ברורים.

<רחלי טבת ויזל: בדיונים קודמים עשינו השוואה בין החברה היהודית לחברה הערבית.

<רחלי טבת ויזל: כאן הפער הוא הפוך.

<רחלי טבת ויזל: אנחנו נראה באופנועים ששם יש יותר.

<רחלי טבת ויזל: בחברה הערבית האוכלוסייה הקשישה נפגעת הרבה פחות בצורה משמעותית לעומת החברה היהודית.

עבד אל חכים חאג' יחיא: זה ברור.

<רחלי טבת ויזל: זה ברור אבל אני שמה את הנתון על השולחן.

<רחלי טבת ויזל: הם יותר נשארים בבית ופחות נמצאים בחוץ.

<רחלי טבת ויזל: עוד נתון מאוד מעניין זה איפה הם נפגעים.

<רחלי טבת ויזל: זה נתון מטריד שצריך לעבוד עליו היטב בהסברה ובכל מקום.

<רחלי טבת ויזל: בקרב ה-65 פלוס, 38% נפגעו בעת חצייה לא במעבר חציה בכלל.

<רחלי טבת ויזל: לפעמים זה 5 מ' ו-10 מ' ממעבר החצייה.

<רחלי טבת ויזל: הולך הרגל המבוגר לא מגיע עד המעבר החציה וחוצה איפה שהוא רוצה והרכבים פוגעים בו.

<רחלי טבת ויזל: הם נפגעים גם במקומות אחרים כמובן אבל הנתון הזה בולט והוא מאוד מאוד מטריד.

<רחלי טבת ויזל: מעורבות נהגים זה גם נושא שצריך לבדוק אותו.

עבד אל חכים חאג' יחיא: כשזה לא במעבר חציה הוא על המדרכה?

<רחלי טבת ויזל: זאת יכולה להיות גם מדרכה.

נחמן שי: הוא פשוט חוצה לא במעבר חציה.

<רחלי טבת ויזל: לא.

<רחלי טבת ויזל: לא בעת חצייה.

<רחלי טבת ויזל: הוא יכול להיות על מדרכה ובכל מקום אחר.

<רחלי טבת ויזל: אזרח ותיק הולך בשולי הכביש ולא על המדרכה והוא נפגע.

<רחלי טבת ויזל: נתון נוסף שמעניין אותנו הוא הנושא של המעורבות של הנהגים בני ה-65.

<רחלי טבת ויזל: אחד הנושאים שנצטרך לדבר עליהם, אדוני, זה הנושא של רישיונות הנהיגה.

יעקב אשר: היתה החלטה של משרד התחבורה.

<רחלי טבת ויזל: לא, זה לבני 40.

<רחלי טבת ויזל: על גיל 65 נצטרך לדבר.

<רחלי טבת ויזל: מגיל 80 בודקים אותך כל שנתיים.

<רחלי טבת ויזל: מגיל 70 כל חמש שנים.

<רחלי טבת ויזל: יש לנו פה בעיה.

<רחלי טבת ויזל: אתה צריך רופא טוב שהוא חבר שלך, כי יש פה איזה שיתוף פעולה.

<רחלי טבת ויזל: נדבר על זה.

<רחלי טבת ויזל: צריך להעלות את זה, אבל יש פה מעורבות של נהגים.

<רחלי טבת ויזל: המעורבות שלהם גם במספרים מוחלטים בתאונות.

<רחלי טבת ויזל: מה שהכי מטריד זה איפה הם פוגעים?

<רחלי טבת ויזל: מעורבות נהגים בני 65 ומעלה, הפגיעה בהולכי הרגל היא החמורה ביותר.

<רחלי טבת ויזל: זה נתון מדאיג לכשעצמו.

<רחלי טבת ויזל: זאת אומרת, נהגים מגיל 65 ומעלה - - -

עבד אל חכים חאג' יחיא: הם לא עושים נסיעות ארוכות ולרוב זה בתוך העיר.

<רחלי טבת ויזל: נכון, זה משתלב עם הנתון של נסיעה בתוך העיר, אבל עדיין אתה מצפה שבשיקול הדעת זה לא יהיה הנהג הפזיז שבהכרח יפגע בהולך הרגל.

<רחלי טבת ויזל: לכן, בכל זאת יש בעיות שצריך לקחת בחשבון.

נחמן שי: את אומרת שנהגי בני 65 פלוס פוגעים יותר בבני ה-65 פלוס?

<רחלי טבת ויזל: זה לא בהכרח אחד מול אחד כי אחוזם כנהגים הוא לא כל-כך גבוה.

<רחלי טבת ויזל: אבל, כשאני מפלחת את סוג הפגיעות שלהם, במה הם מעורבים ובמי הם פוגעים, אז תראו שיש 55% פגיעה בהולכי רגל.

<רחלי טבת ויזל: זה מתקשר לדברים שצריך יהיה לדבר עליהם לגבי היכולות.

<רחלי טבת ויזל: הנתונים הם באחוזים.

נחמן שי: הם יתחילו ללכת ברגל ואז הם ייפגעו כהולכי רגל.

נחמן שי: הרווחנו פעמיים.

<רחלי טבת ויזל: אני רוצה להצביע על כמה גורמי סיכון.

<רחלי טבת ויזל: אנחנו לא פותחים לדיון אבל כמה נקודות למחשבה.

<רחלי טבת ויזל: ראשית, בדקנו כמובן שיש מחקרים שנעשו אצלנו ועל ידנו לגבי מה המאפיינים, לגבי אזרחים ותיקים כנהגים, קושי בהערכת מהירות כלי הרכב, המרווחים ביניהם, זמן תגובה איטית.

יעקב אשר: צריך לדבר על הנושא של הדרכה - - -

<רחלי טבת ויזל: חלק מהעניין זאת מודעות.

<רחלי טבת ויזל: צריך להבין, יש קושי לנהוג בחשיכה, השפעה של מחלות כרוניות, השפעה של תרופות.

<רחלי טבת ויזל: זה לגבי הנהגים עצמם.

יעקב אשר: הקמפיין שהיום אתם מריצים על מעבר החצייה, תסתכלו לי בעיניים.

יעקב אשר: זה מצוין לנהגים אבל לא להולך הרגל.

<רחלי טבת ויזל: לא, גם הולך הרגל צריך לשים לב.

יעקב אשר: צריך במיוחד לאוכלוסייה הזאת.

<רחלי טבת ויזל: נכון.

<רחלי טבת ויזל: זה לגבי הנהגים.

<רחלי טבת ויזל: לגבי הולכי הרגל צריך לקחת בחשבון קושי לקבל החלטות נכונות.

<רחלי טבת ויזל: מתי כדאי לחצות?

<רחלי טבת ויזל: קושי להבחין בכלי רכב, הליכה איטית, חשש מנפילה וכדומה.

<רחלי טבת ויזל: בעיה נוספת שהיא מאוד פשוטה וברורה.

<רחלי טבת ויזל: יש לנו יותר פצועים בקרב האוכלוסייה הוותיקה, שמאוחר יותר נפגעים קשה יותר והופכים להרוגים בגלל חולשה גופנית או היכולת שלהם לספוג.

<רחלי טבת ויזל: אנחנו רואים את זה אצל ילדים.

<רחלי טבת ויזל: ילדים שנפגעים פגיעות קשות בתאונות דרכים בסוף מתאוששים והם על הרגליים.

<רחלי טבת ויזל: אצל אזרחים ותיקים כל פגיעה יכולה להיות פטאלית.

<רחלי טבת ויזל: אדוני שאל לגבי חידוש רישיונות נהיגה לאזרחים ותיקים.

<רחלי טבת ויזל: לגבי נהג רכב פרטי מגיל 70 צריך להגיע כל חמש שנים למרב"ד ומגיל 80 כל שנתיים.

<רחלי טבת ויזל: כשמדובר בנהג מקצועי כמו נהג מונית או נהג משאית, מעל גיל 60 כל חמש שנים.

<רחלי טבת ויזל: חידוש הרישיון מותנה בבדיקה אצל רופא משפחה.

<רחלי טבת ויזל: רופאי המשפחה אמורים לדווח למרב"ד על בעיות אבל מעטים הם רופאי המשפחה שמדווחים.

<רחלי טבת ויזל: הם לא עושים את זה בגלל שיש להם היכרות מרובת שנים.

נחמן שי: לאחרונה פטרו את כולם מבדיקות עיניים?

<רחלי טבת ויזל: פטרו בגיל 40.

<רחלי טבת ויזל: היתה נקודת יציאה אחת שאמרה שבגיל 40 אתה צריך לעשות בדיקת עיניים.

<רחלי טבת ויזל: הבדיקה של גיל 40 בוטלה.

<רחלי טבת ויזל: עד גיל 70 לא בודקים.

<רחלי טבת ויזל: מגיל 70 בודקים רופא משפחה ואופטומטריסט.

<רחלי טבת ויזל: לגבי העולם.

<רחלי טבת ויזל: זה כמעט כמו כל העולם.

<רחלי טבת ויזל: ישנם שינויים מינוריים.

<רחלי טבת ויזל: יש כמה מדינות נאורות שאין בדיקות בכלל.

<רחלי טבת ויזל: אתה מקבל רישיון פעם אחת ובזה נגמר ולא בודקים אותך.

<רחלי טבת ויזל: למשל, בשבדיה.

<רחלי טבת ויזל: מה צריך לעשות?

<רחלי טבת ויזל: סיכום קצרצר.

<רחלי טבת ויזל: אנחנו מעריכים שהחלק שלהם עוד עלול לעלות כי חלקם באוכלוסייה יעלה.

<רחלי טבת ויזל: אנחנו מדברים על סיכון מוגבר דווקא להיפגע כהולך רגל.

<רחלי טבת ויזל: דיברנו על סיבות לסיכון מוגבר.

<רחלי טבת ויזל: שיטות חידוש הרישיון צריך לבחון גם אותם.

<רחלי טבת ויזל: מה אנחנו ממליצים?

<רחלי טבת ויזל: צריך יהיה לדבר על ההמלצות אחת לאחת.

<רחלי טבת ויזל: חלק מההמלצות נוגעות לתשתית.

<רחלי טבת ויזל: אי-אפשר יהיה להתעלם מזה.

<רחלי טבת ויזל: זה יכול להיות הארכה של רמזור אדום.

<רחלי טבת ויזל: מיתוני תנועה במקומות רלוונטיים, קופות חולים, בתי אבות או מקום מועד לאוכלוסייה שהיא בוגרת יותר.

<רחלי טבת ויזל: הגברת בטיחות הולכי רגל על מדרכות.

<רחלי טבת ויזל: בחלק מהמקומות צריך יהיה לשים גדרות ליד המדרכות מפני שאנחנו רואים שלא מעט אזרחים ותיקים פשוט לא חוצים במעבר חצייה.

<רחלי טבת ויזל: צריך באיזו צורה להכווין אותם למעבר החצייה.

<רחלי טבת ויזל: אלה פתרונות של תשתית.

<רחלי טבת ויזל: אדוני, בדרך-כלל זאת תשתית רכה שאפילו לא דורשת שינויים דרמטיים.

יעקב אשר: זה הרבה מאוד בתחום הרשויות המקומיות.

יעקב אשר: פה אנחנו מגיעים גם לרמת הניצול של תקציבי בטיחות הדרכים ברשויות המקומיות שהיא בדרך-כלל לא טובה.

<רחלי טבת ויזל: אדוני צודק.

<רחלי טבת ויזל: תשתיות רכות צריך לתעל לכיוון הזה.

<רחלי טבת ויזל: יש גם נושא של שיפור טכנולוגיות ברכב.

<רחלי טבת ויזל: הנושא של חידוש הרישיונות צריך לחשוב עליו, לדבר עליו, לראות מה עושים.

<רחלי טבת ויזל: איך מתגברים על מחלות כרוניות ותרופות.

<רחלי טבת ויזל: יש את הנושא של ההסברה.

יעקב אשר: האם יש לכם היום תכנית לקשישים?

<רחלי טבת ויזל: בוודאי.

<רחלי טבת ויזל: ישנה תכנית לקשישים שמוסדרת מול הרשויות המקומיות.

נחמן שי: איך את מגיעה לבני 65?

נחמן שי: באיזה כלי תקשורת?

נחמן שי: בטח באינסטגרם.

<רחלי טבת ויזל: אני אסביר.

<רחלי טבת ויזל: ישנן כמה תכניות שהרשות מפעילה מול הרשויות המקומיות.

<רחלי טבת ויזל: בכל רשות מקומית, נעשה פיתוח של האוכלוסייה על-ידי ראש מטה הבטיחות באותו מקום.

<רחלי טבת ויזל: אז אתה בודק עד כמה אתה באמת יכול לכוון לשם את ההסברה הנכונה.

<רחלי טבת ויזל: אפשר להתמקד בבתי אבות, בקופות חולים, במתנ"סים שמתייחסים לאוכלוסייה הוותיקה.

נחמן שי: זאת הסברה פרונטלית.

<רחלי טבת ויזל: אנחנו פנינו ל-13 רשויות מקומיות גדולות שבהן יש אחוז ניכר של אזרחים ותיקים על-מנת למנות פרויקטור שיעבוד מולנו עם תכנית סדורה.

<רחלי טבת ויזל: בנינו ערכות לעבודה והסברה מול אוכלוסייה ותיקה.

יעקב אשר: הרשויות המקומיות עושות איגום משאבים בין המחלקות השונות?

יעקב אשר: למשל, אגודה לזקן או מחלקת הרווחה?

<רחלי טבת ויזל: זה מה שהן אמורות לעשות.

יעקב אשר: אתם מנחים אותם בכיוון הזה?

<רחלי טבת ויזל: אנחנו רוצים שיהיה פרויקטור שיהיה אמון על זה.

<רחלי טבת ויזל: כל רשות, לפני שהיא מקבלת את הכסף של הרשות הלאומית לבטיחות בדרכים, צריכה להציג תכנית.

<רחלי טבת ויזל: לפי החתך של האוכלוסייה אנחנו מוודאים שברשות המקומית הרלוונטית ישנה תכנית בנושא הזה.

יעקב אשר: יש את המשרד לשוויון חברתי.

נחמן שי: הוא עוסק עכשיו בסגירת הפערים החברתיים בגין - - -

יעקב אשר: נחמן, אנחנו רוצים להיות ועדה לא פוליטיקה.

יעקב אשר: פוליטיקה נשאיר אחר-כך.

נחמן שי: לא, זה לא משרד לגמלאים, זה משרד לשוויון חברתי אז הוא צריך להבטיח שבני ה-65 ירגישו שהם שווים.

נחמן שי: יעקב ואני עכשיו מסדרים לנו.

<רחלי טבת ויזל: אני אסיים בזה שאנחנו פיתחנו ערכת הדרכה מיוחדת לאוכלוסייה הוותיקה.

<רחלי טבת ויזל: אתה צריך באמת פרטנר בצד השני שאפשר יהיה לעבוד איתו.

<רחלי טבת ויזל: תודה אדוני.

יעקב אשר: חמד עמאר, בבקשה.

חמד עמאר: אני רוצה להגיד שלא כל אחד מגיע לגיל 65.

חמד עמאר: אני חושב שזאת ועדה חשובה.

חמד עמאר: אני רוצה להודות לך שקיימת הפעם את הדיון בשעה שאנחנו יכולים להגיע.

חמד עמאר: בדרך-כלל הדיונים שלך בשעה 8 בימי שני.

חמד עמאר: העוזר שלי מגיע מפקיעין.

חמד עמאר: עד שאנחנו מגיעים לכאן זה מאוחר.

חמד עמאר: זאת ועדה חשובה וחשוב שנעשה את הדיונים בימי שלישי בשעה מוקדמת.

חמד עמאר: בימי שני כמעט בלתי אפשרי שנגיע.

חמד עמאר: אני רוצה להיות שותף פעיל בוועדה הזאת כי אני רואה בה חשיבות רבה ביותר.

חמד עמאר: אם ניקח את הנתונים, ואתה הדגשת את הנושא הזה, השנה יש ירידה דרסטית בבין-עירוני, אבל יש לנו עלייה בתוך העירוני.

חמד עמאר: אם ניקח את הולכי הרגל בני 65 ומעלה ונמקד את הדיון שלנו בהם, נראה שרוב היהודים הם מהמגזר היהודי.

חמד עמאר: רוב ההרוגים מגיל 2 עד 6 הם במגזר הערבי.

חמד עמאר: כמעט 100% משם הם מהמגזר הערבי וכאן רוב ההרוגים הם מהמגזר היהודי?

חמד עמאר: למה?

חמד עמאר: מה הסיבות?

חמד עמאר: האם אצל הילדים זה קורה כי אין מקום לשחק ובדרך-כלל הם משחקים במקום חנייה ובתוך חצר הבית ושם נפגעים אותם ילדים.

חמד עמאר: אצל הערבים, בגלל שלקשישים מבלים את רוב הזמן שלהם בבית, אצל הילדים כי אין להם מקום ללכת ולכן הם פחות נפגעים.

חמד עמאר: לכן אני חושב שצריך לקחת את הנושא של נפגעים בני 65 ולהעלות אותו על סדר היום וצריך לשנות את העניין הזה של הבדיקה.

חמד עמאר: שאלתי אותך אם זה מקובל בעולם.

חמד עמאר: יותר מ-50% מבני ה-65 נפגעים כהולכי רגל ולא כנהגים ולכן הבדיקה היא לא הקשר הישיר בין ההיפגעות שלהם.

חמד עמאר: יש את נושא ההסברה ואת נושא המקומות.

חמד עמאר: אני הבאתי כמה הצעות חוק בנושא הזה.

חמד עמאר: איפה שיש בית אבות, מועדון לקשיש.

חמד עמאר: אתה יוצא מהמועדון מהמדרכה לכביש אין שום דבר.

חמד עמאר: אפילו אין מעבר חצייה.

חמד עמאר: יש צורך בתשתית בטיחותית במקומות שבני 65 נמצאים שם הרבה.

חמד עמאר: זה הדבר שיכול הכי לעזור לנו.

חמד עמאר: אם נטפל בנושא התשתיות נראה ירידה במספר ההרוגים.

יעקב אשר: עמותת "אור ירוק", אבקש בקצרה.

יעקב אשר: תדלג ישר לתשתיות.

<רז אביטן: (מוצגת מצגת) כפי שנאמר, לפי הנתונים הפתרון הוא לפתחנו.

<רז אביטן: אנחנו יודעים לנתב את הנתונים ולומר שמדובר במגזר היהודי בתחום העירוני ולכן הוא נמצא לפתחנו.

<רז אביטן: יש כמה הצעות, חלקן העלו ואנחנו מחבקים בשתי ידיים.

<רז אביטן: לרגל חודש הקשיש ערכנו תצפית ב-83 רשויות מקומיות.

<רז אביטן: בדקנו כמה פרמטרים ונציג בקצרה את הנתונים ואיך זה נראה בפועל בשטח.

<רז אביטן: כמו שאתם יכולים לראות, כמעט חצי ממעברי החצייה ברשויות המקומיות הם דהויים או לא נראים.

<רז אביטן: בתמונה אתם רואים מעבר חצייה דהוי.

<רז אביטן: גם הנהג לא מבחין בו ובטח ובטח לקשיש קשה מאוד להבחין.

<רז אביטן: פרמטר שני זה הנמכת מדרכה לאנשים שצריכים נגישות ובטח ובטח לאזרחים ותיקים.

יעקב אשר: פה אני דווקא שמח אם ב-88% יש מדרכה.

<רז אביטן: המצב הוא קצת יותר טוב.

<רז אביטן: התצפית נעשתה בקרב ריכוזי אוכלוסייה ותיקה.

<רז אביטן: במדרכה אפשר לעמוד וליפול לתוך הכביש.

<רז אביטן: גם תמרורים שאמורים להזהיר את הנהגים, אנחנו רואים שכמעט בחצי מהמקומות לא קיימים.

יעקב אשר: הנתון הזה הוא חמור מאוד.

יעקב אשר: הרשות חייבת לדאוג שהתמרורים יהיו.

יעקב אשר: 50% זה חמור מאוד.

<רז אביטן: לגבי פסי האטה.

<רז אביטן: אנחנו מחבקים בשתי ידיים את כל הסיפור של מיתון התנועה במקומות הללו.

<רז אביטן: שוב, זה נמצא לפתחנו.

<רז אביטן: מיתון תנועה יכול להיות פס האטה, כיכר.

יעקב אשר: יש מחלוקת מקצועית בקשר לזה.

<רחלי טבת ויזל: יש הנחיות ואפשר לממש אותן.

עבד אל חכים חאג' יחיא: אני חושב שיש צורך בשינויים בהנחיות.

<רז אביטן: הסתכלנו על כמה ממעברי החצייה מרומזרים.

<רז אביטן: היינו רוצים שיותר מעברי חצייה יהיו מרומזרים.

<רז אביטן: כפי שנאמר, תהיה גישה למעברי החצייה.

<רז אביטן: כן להאריך את משך הרמזור.

<רז אביטן: לגבי הפתרונות.

<רז אביטן: על שיפור התשתית ומיתון התנועה דיברנו.

<רז אביטן: הארכת משך זמן הרמזור הירוק דיברנו.

<רז אביטן: יש צורך בהגברת האכיפה באותם מוסדות.

<רז אביטן: אנחנו יודעים שלצד גידול בתוחלת החיים ולצד הטכנולוגיה שמציפה אותנו, יותר נהגים מסתכלים בטלפון ולא בכביש.

<רז אביטן: בהקשר הזה, אם תהיה יותר אכיפה בתחום העירוני אולי נצליח לשפר את התחום הזה.

<רז אביטן: מבחינת הסברה, נמצאת כאן נציגה של מט"ב.

<רז אביטן: יש כאן איזה שיתוף פעולה, כניסה אקטיבית שלנו למוסדות בתי גיל הזהב לצורך הסברה.

<רז אביטן: יש לנו 2000 אזרחים ותיקים שמתנדבים בגני ילדים ובבתי ספר.

<רז אביטן: הם יותר פעילים ולכן הם גם יותר מודעים.

<רז אביטן: אנחנו רואים שהם משתפים את כל החברים שלהם.

<רז אביטן: היום יעלה קמפיין אינטרנטי מצולם יחד עם עמותת מט"ב.

<רז אביטן: הנתונים לפתחנו, בואו נתמקד בפן העירוני בהגברת האכיפה ובנתונים שהוצגו ונוכל לשפר דרמטית.

יעקב אשר: תודה רבה על העבודה.

יעקב אשר: בדיונים הקודמים אמרנו שלא הכול זה תשתיות.

יעקב אשר: דווקא כשמדברים על האוכלוסייה הזאת ברשויות העירוניות, שם מדובר בעיקר בתשתיות רכות.

יעקב אשר: אם יהיה טיפול נכון ומאסיבי ואם נאתגר את כולם, וזה מה שנעשה בישיבות הבאות, יכול לעזור בעניין הזה.

יעקב אשר: אכרם חסון מיוזמי הדיון, בבקשה.

אכרם חסון: אדוני היושב ראש, כל הנוכחים, אחר צהריים טובים.

אכרם חסון: הגשתי בקשה דחופה למליאה והעברנו את זה לוועדה ואני מודה לך שאתה מקיים דיון דחוף.

אכרם חסון: אני הולך לומר דברים קצת שונים, כי אנחנו לא רוצים להיות עוד ועדה ועוד דיון ולמרוח את הדברים.

אכרם חסון: אני יודע שנעשו כאן מאות ישיבות בשנים האחרונות בנושא תאונות הדרכים.

אכרם חסון: גם מדיניות הממשלה נכשלה, כי ב-2015 המדיניות היתה להוריד את מספר ההרוגים מתחת ל-300 ואנחנו השנה ב-362.

אכרם חסון: אנחנו רואים שהקשישים מעל גיל 65 מהווים 26% מההרוגים.

אכרם חסון: מדברים פה על מעברי חצייה.

אכרם חסון: מה אתה צריך להסביר לקשיש כשהוא עובר על מעבר חצייה ומישהו דורס אותו?

אכרם חסון: איזה הסברה אתה צריך לתת לו? הרי הוא עבר במעבר חצייה ואולי הוא אדם חולה.

אכרם חסון: מה הוא יכול לעשות?

אכרם חסון: הוא לא יכול לעשות שום דבר.

אכרם חסון: אני אומר שכולם נכשלו.

אכרם חסון: אני רואה שכל שני וחמישי המשטרה מביאה עוד דוחות, עוד הגברת ענישה ועוד נקודות ועוד קנסות ואנחנו חוזרים על אותה בעיה.

אכרם חסון: לכן גם הצעתי ואמרתי שבואו נשקיע את המיליארדים במערכת החינוך.

אכרם חסון: יש לנו בעיית תרבות נהיגה במדינת ישראל.

אכרם חסון: זה אחד.

אכרם חסון: דבר שני.

אכרם חסון: אני חושד שמחצית מנהגי מדינת ישראל קיבלו רישיון בפרוטקציה.

אכרם חסון: אני רואה את הנהגים בכבישי מדינת ישראל.

אכרם חסון: בתשעה חודשים עשיתי 100,00 קילומטר ברכב ואני רואה את כולם.

אכרם חסון: כולם עצבנים, אף אחד לא נותן לך זכות קדימה, אף אחד לא מכבד אותך.

אכרם חסון: זאת תרבות, אני אומר לך.

אכרם חסון: יש נהגים שאני לא יודע איך נתנו להם לנהוג.

אכרם חסון: אני לא יודע מי בודק את הטסטרים?

אכרם חסון: מי בודק את הבוחנים?

אכרם חסון: מי בודק את בתי הספר.

אכרם חסון: מכאן זה מתחיל.

אכרם חסון: כל פעם מדברים על התשתית.

אכרם חסון: הרי ראשי מועצות מסדרים כבישים בכפרים ומסדרים כיכרות ואין לנו אפילו מהנדס תעבורה אחד.

אכרם חסון: יש מהנדסים רגילים ומהנדסי בניין.

עבד אל חכים חאג' יחיא: יש לנו גם מספיק.

עבד אל חכים חאג' יחיא: יש לנו רשומים במאגר.

אכרם חסון: ידידי היקר, אני מסתובב בארץ ואני רואה את הערים והמועצות.

אכרם חסון: אני אקח אותך להרבה מקומות.

אכרם חסון: הכיכר לא כיכר והמדרכה לא מדרכה והכביש לא כביש והוא לא בטיחותי.

אכרם חסון: בזמנו ביקשתי בנאום כאן בכנסת שכל פעם ייקח שלושה ארבעה יישובים ערביים ולעשות מיפוי מלא.

אכרם חסון: אל תעשה קצת קוסמטיקה פה וקצת קוסמטיקה שם ואנחנו חוזרים לאותה בעיה.

אכרם חסון: לכן, אדוני היושב ראש, אני מדבר קודם כל מעומק ליבי מכמה סיבות.

אכרם חסון: הייתי ראש עיר אבל ב-1983 הקמתי את מטה הבטיחות הראשון במגזר הלא יהודי שעשר שנים היה לבד, בודד.

אכרם חסון: הקמתי את סניף המוצע למניעת תאונות והקמתי את משקיפי התנועה במגזר הערבי.

אכרם חסון: כל פעם שאנחנו באים ואומרים זה כאילו אנחנו פותחים את הפה לשטן ואנחנו חוזרים עוד פעם למחרת לתאונה קשה ורואים שהאכיפה לא עזרה לנו הרבה.

אכרם חסון: צריך לעשות אכיפה וצריך לתמוך במשטרה, אבל בלי תכנית לאומית של ממשלת ישראל, לבוא ולשים את העובדות על השולחן ולהתחיל לטפל נקודתית בצורה אחראית ועניינית בכל התשתיות, בכל הנהגים, בתי ספר לנהיגה.

אכרם חסון: צריך לבדוק את הטסטרים.

אכרם חסון: אתה יודע כמה נהגים נוהגים בלי רישיון?

אכרם חסון: למה?

אכרם חסון: עשינו הלכנו ועשינו חוק להגביל את אלה שהם חייבים כסף לקחת להם את הרישיון.

אכרם חסון: הבן אדם רוצה להתפרנס.

אכרם חסון: עשרות אלפים נוהגים בלי רישיון בגלל שלקחנו להם.

אכרם חסון: אז אנשים נוהגים בעצבנות, מפחדים שהמשטרה תתפוס אותם.

אכרם חסון: החברה הישראלית חיה ביום יום במצב בלתי אפשרי.

אכרם חסון: אני מכבד אותך ומעריך אותך וגם אתה ראש עיר לשעבר ובטח נתקלת בדברים האלה ועסקת בהם.

אכרם חסון: אנחנו לא רוצים לעשות דיון ולשכוח ממנו.

אכרם חסון: או שנעשה משהו שנתרום לעם ישראל או שחבל על הדיונים.

יעקב אשר: אמרתי בהתחלה כשלא היית שאנחנו עושים את מה שאנחנו יכולים לעשות.

יעקב אשר: אני מציע שנלך יחד ונלחץ על מי שצריך ללחוץ.

יעקב אשר: אם לא יעשו את הדבר הגדול והחשוב שדיברת עליו ואנחנו בינתיים נשתוק אז לא יקרה כלום.

יעקב אשר: אנחנו עושים את מה שצריך לעשות.

יעקב אשר: ברוך השם, ראינו תוצאות בשנה האחרונה.

אכרם חסון: אבל הנה, 360 הרוגים.

<רחלי טבת ויזל: החברה הערבית זאת דוגמה טובה לתכנית מסודרת שיש ומשהו מתחיל לזוג.

אכרם חסון: אבל כמה שנים אנחנו מדברים שהמגזר הערבי פי שתיים תאונות מגודלם באוכלוסייה.

יעקב אשר: לא היית בישיבות הקודמות.

אכרם חסון: מתי שתזמינו אותי אני בא.

יעקב אשר: אני מוכן איתך ביחד ונעשה ומזמין אותך לישיבות באופן קבוע.

יעקב אשר: חבר הכנסת יעקב פרי, בבקשה.

יעקב פרי: אני לא אגזול הרבה זמן.

יעקב פרי: תודה על הדיון החשוב הזה.

יעקב פרי: אני חושב שבסך הכול לא צריך להכביר מילים על החשיבות בכלל וכמובן בנושא של אזרחים ותיקים.

יעקב פרי: הייתי רוצה לשאול, גברתי.

יעקב פרי: לפי מיטב ידיעתי, המדינה מקדמת בימים הללו, במסגרת החוק הסדרים, הקמתן של רשויות מטרופוליניות.

יעקב פרי: בין היתר, לפי הבנתי, הרשויות האלה תהיינה אמונות על הכנת תכנית אב לתחבורה.

<רחלי טבת ויזל: תחבורה ציבורית.

יעקב פרי: כן.

יעקב פרי: לרבות עיסוק בתכנון פרויקטי תשתית וכיוצא בזה, מבלי שאפרט.

יעקב פרי: האם הרשות לבטיחות בדרכים תהיה חלק מהמהלך להקמת המטרופולינים האלה?

יעקב פרי: האם תהיה לרשות סמכות בהקשר לפעילות של המטרופולינים האלה.

יעקב פרי: בפירוט ציינת שנעשתה כבר פנייה ל-13 ערים בבקשה למינוי פרויקטור להגברת המודעות לבטיחות בדרכים באותן רשויות.

יעקב פרי: שאלותיי הן: היכן הדברים עומדים?

יעקב פרי: מי הרים את הכפפה?

יעקב פרי: מי לא ענה?

יעקב פרי: מי לא בעסק?

יעקב פרי: האם ישנה כוונה להרחיב את זה מעבר ל-13 הרשויות המקומיות האלה או להישאר בפיילוט רק ב-13 האלה?

יעקב פרי: האם אותן ערים נבחרו בגלל שבהן היה אחוז ההיפגעות של אזרחים ותיקים הכי גבוה?

יעקב אשר: האם הם נענו לזה?

יעקב פרי: אני לא אשאל איך אתם מסבירים את הנתון שלפני עשור מספר האזרחים הוותיקים היה נמוך פי שניים ועכשיו זה גדול פי שניים.

<רחלי טבת ויזל: נמוך מפי שניים.

יעקב פרי: עד כמה והאם יש לכם מדדים למדוד את היעילות של הקמפיינים שאתם עושים?

יעקב פרי: לדעתי, חלק מהם מאוד מוצלחים אבל יכול להיות שהם מוצלחים רק אצלי.

יעקב פרי: שאלה אחרונה.

יעקב פרי: פרסמתם הרבה מאוד המלצות לפעולה.

יעקב פרי: אני רוצה לשאול האם אתם מקבלים מרשויות המקומיות וממשרדי הממשלה שיתוף פעולה לגבי ההמלצות או שזה המלצות שנשארות על הנייר?

יעקב פרי: חבר הכנסת חאג' יחיא, בבקשה.

עבד אל חכים חאג' יחיא: כבוד היושב ראש.

עבד אל חכים חאג' יחיא: קודם כל אני מברך על הישיבה .

עבד אל חכים חאג' יחיא: חשוב לקחת בכל פעם נושא אחד ולדון בו מאשר לדון ביחד בכל הנושאים שאז לא נגיע למסקנות או להצעות לביצוע.

עבד אל חכים חאג' יחיא: בישובים הערביים, וזאת לא אמירה פוליטית, המבוגרים או הוותיקים לא נפגעים כי כמעט ה ם לא יוצאים.

עבד אל חכים חאג' יחיא: ברוב היישובים אין מועדון לקשיש, אין להם מקומות בילוי.

עבד אל חכים חאג' יחיא: הם לא הולכים ברגל אז הם נמצאים בתוך הבתים או שמעבירים אותם ברכב ממקום למקום.

עבד אל חכים חאג' יחיא: לכן הם לא נפגעים.

עבד אל חכים חאג' יחיא: אין להם את מעבר החצייה , אין המדרכה ולכן הם לא נפגעים.

עבד אל חכים חאג' יחיא: אבל אני בא לתת פתרונות.

עבד אל חכים חאג' יחיא: הנושא הראשון זה הבדיקות הרפואיות פעם בשנתיים.

עבד אל חכים חאג' יחיא: אני חושב שצריך לשנות או בחוק, או בתקנות, לחייב רופא משפחה, אם יש שינוי דרסטי במצב הבריאותי, אז שיהיה דיווח למשרד בקשר לרישיון נהיגה .

עבד אל חכים חאג' יחיא: יש לו זמן של שנתיים, אבל יכול להיות שחודש אחרי הבדיקה המצב הבריאותי שלו השתבש והוא לא מרגיש שהוא לא יכול לנהוג בתקופה הזאת.

עבד אל חכים חאג' יחיא: זה דבר כל-כך פשוט, אבל אפשר לעשות אותו וקל לעשות אותו.

עבד אל חכים חאג' יחיא: הנושא השני זה הנושא של מעברי החצייה.

עבד אל חכים חאג' יחיא: אנחנו צריכים לשנות את המפרט של מעברי החצייה בתוך הערים.

עבד אל חכים חאג' יחיא: צריך לעשות את השטח הזה יותר צר, כך שלא רק תמרור ולא רק ראה או לא ראה, אלא יהיה חייב להאט כי הוא הגיע לצומת שהוא כמו כיכר, שהוא חייב להאט.

עבד אל חכים חאג' יחיא: בצניעות, אני מדבר כמהנדס שיודע את התחום הזה ומכיר את התחום הזה וזאת ההתמחות שלי.

עבד אל חכים חאג' יחיא: אז אפשר לעשות את זה יותר צר כך שהנהג יהיה חייב להאט.

עבד אל חכים חאג' יחיא: הנושא השלישי זה המשטרה.

עבד אל חכים חאג' יחיא: יותר ויותר אכיפה בגין מהירות בתוך הערים.

עבד אל חכים חאג' יחיא: אפשר גם לשים מצלמות אם אי-אפשר להציב שוטר.

עבד אל חכים חאג' יחיא: יש כבישים בתוך הערים שנדמה לך שאתה נוסע בבין עירוני ואתה נוסע 80, 90 ולפעמים יותר.

עבד אל חכים חאג' יחיא: פתאום יש לך מעבר חצייה ואז אתה לא יכול לעצור או שאתה כבר פוגע.

עבד אל חכים חאג' יחיא: התוצאה מה גיל, האזרח הוותיק מתקשה להעריך את המהירות של הרכב.

עבד אל חכים חאג' יחיא: הוא רואה את הרכב והוא חושב שהוא יכול לחצות במהירות, אבל הגוף שלו לא נותן לו לעבור את מעבר החצייה.

עבד אל חכים חאג' יחיא: נקודה אחרונה.

עבד אל חכים חאג' יחיא: יש מקומות שלא הנגישו בהם את מעברי החצייה.

עבד אל חכים חאג' יחיא: קודם היה 2-3 ס"מ אבן שפה מעל האספלט או מעל לריצוף.

עבד אל חכים חאג' יחיא: היום זה צריך להיות אפס.

עבד אל חכים חאג' יחיא: יש היום חוק שמחייב.

עבד אל חכים חאג' יחיא: בהרבה יישובים לא הנגישו וזה לא הגיע למצב אפס.

עבד אל חכים חאג' יחיא: 2-3 סנטימטרים האלה האזרח הוותיק יכול ליפול.

עבד אל חכים חאג' יחיא: אז הוא נופל לכביש וגם הנהג לא רואה אותו.

עבד אל חכים חאג' יחיא: הדברים האלה פשוטים וניתנים לביצוע.

יעקב אשר: נחמן שי, בבקשה.

נחמן שי: קודם כל, אני רוצה להודות לך על קיומה של השיחה הזאת כי העלינו את זה גם בדיון הקודם בוועדת הכלכלה .

נחמן שי: אני שמח שנתת לזה את העדיפות הראויה.

נחמן שי: "אור ירוק", אני רוצה להודות להם, כי הם הסתערו על הסוגיה הזאת וגם סייעו לי להגיש הצעת חוק בשעתו.

נחמן שי: הם מסרו לי את הנתונים האלה שהם כבר ידועים.

נחמן שי: הם לא גילו פה דבר חדש, שבני ה -65 פלוס הם אוכלוסייה שהיא פגיעה במיוחד.

נחמן שי: היא טרף לגלגלים או לאופניים חשמליים ונראים כאילו הם מזמינים את הפגיעה הזאת.

נחמן שי: אני לא אחזור על הנתונים, הנתונים מדברים בעד עצמם.

נחמן שי: המצב הולך ונעשה רע.

נחמן שי: אני גם לא רואה מה יתקן את המצב.

נחמן שי: ציפיתי פה בדיון לשמוע מה הולכים לעשות כדי להוריד את המספר ואת זה לא שמעתי.

נחמן שי: רחל, קיבלתי מכם נתונים כמו מהלשכה המרכזית לסטטיסטיקה.

נחמן שי: זה בסדר, אבל היתר עבר להיות המלצות ומחשבות.

נחמן שי: זה לא מקדם אותי בשום דבר.

יעקב אשר: אנחנו נגיע לסיכום.

נחמן שי: גם לנו אין כסף פה, זאת הבעיה.

נחמן שי: אתה יכול להמליץ מה שאתה רוצה ובסוף אף אחד לא ירים את הכפפה.

נחמן שי: כשהבאתי את החוק שלי למליאה קיבלתי שיעור.

נחמן שי: את החוק על מעברי החצייה, שצריך להתקין בהם את השעונים, כי זה הדבר העיקרי.

נחמן שי: אדם מגיע למעבר חצייה.

נחמן שי: אם הוא יודע שיש לו עוד 245 שניות הוא יכול לעבור בנחת.

נחמן שי: אם יש לו רק 3 שניות אז הוא מוצא את עצמו באמצע הדרך.

נחמן שי: עכשיו הוא שוקל האם הוא ילך ימינה או שמאלה.

נחמן שי: זה הימור באותו רגע לאן הולכים.

נחמן שי: אז ראיתי שאפילו השר כץ, אתה לו הדרך לצאת מהמליאה כי הוא לא רצה להתמודד עם השאלה .

נחמן שי: הוא שלח את מירי רגב שרת התרבות, כשידוע מעברי חצייה הם בתחום האחריות הישירה שלה.

נחמן שי: לא ידעת יעקוב, היא אחראית גם על מעברי החצייה.

נחמן שי: בשורה התחתונה, הדיון הזה הוא חיוני.

נחמן שי: אני אמשיך בגלל שאני מטפל, בין היתר, בציבור הגדל והולך הזה, למרות תאונות הדרכים.

נחמן שי: אגב, באופן מפתיע, כן ירבה וכן יפרוץ.

נחמן שי: אנחנו ממשיכים לגדול, לא מנסים להשמיד אותנו גם בכבישים, אבל אנחנו עומדים בלחץ וממשיכים.

נחמן שי: אז זה יגדל.

נחמן שי: אסור לקבל את זה כנתון שזה יגדל הלאה והלאה והלאה.

נחמן שי: זאת לא יכולה להיות התשובה, זה צריך לרדת.

נחמן שי: אם עצרנו את תאונות הדרכים במידה מסוימת, אז שתהיה ירידה גם באוכלוסייה הזאת.

נחמן שי: אני בטוח שיש גורמים במדינת ישראל שיכולים לקחת על עצמם.

נחמן שי: העיריות, כל המרכזים שמטפים באוכלוסיות מבוגרות, בתי אבות, דיור מוגן, קהילות כאלה ואחרות.

נחמן שי: הם יכולים לקחת את העניין הזה כאתגר.

נחמן שי: צריך להגיע אליהם ולדבר איתם.

נחמן שי: אני לא יודע אם אתם יודעים לעשות זאת, רחל.

נחמן שי: אני חושש שלא.

נחמן שי: אז מי יעשה את העבודה?

נחמן שי: שאלת המפתח, מי יהיה אחראי?

נחמן שי: תודה לכם על הפרזנטציות.

נחמן שי: אני רוצה לראות עבודה.

יעקב אשר: הגברת מיטל הוברט אשכנזי, ראש תחום רווחה וספורט במשרד לשוויון חברתי.

יעקב אשר: אני אשמח מאוד לדעת האם יש לכם איזה תכניות מכוונות לעניין הזה.

יעקב אשר: גם אם לא, לא קרה כלום ובואו נתחיל את זה מעכשיו.

יעקב אשר: זה יהיה בעצם הרצון שלי בסיכום הדיון, לקבוע איזה שולחן עגול של המשרדים הממשלתיים וכמובן עם הרשות הלאומית.

יעקב אשר: אנחנו נעקוב אחרי זה בעוד חודש חודשיים.

יעקב אשר: היום עשיתי ישיבה כדי לעורר את העניין, התנעה.

יעקב אשר: אנחנו נעקוב אחרי זה.

יעקב אשר: האמינו לי, אנחנו עושים.

יעקב אשר: בבקשה.

<מיטל הוברט אשכנזי: ראשית, הנושא הזה הוא חשוב ומשמעותי.

<מיטל הוברט אשכנזי: אנחנו אכן מודעים לעלייה בהיפגעות אזרחים ותיקים בכבישים.

<מיטל הוברט אשכנזי: צריך לומר שיש לנו שטחי פעולה מאוד מאוד עתירים ועשירים עם הרשות הלאומית לבטיחות בדרכים.

<מיטל הוברט אשכנזי: רק לאחרונה הפצנו בשיתוף הרשות סרטונים על-מנת למנוע היפגעות בקרב אזרחים ותיקים בכבישים.

<מיטל הוברט אשכנזי: הסרטונים האלה מוקרנים במסגרת מבצע "שישי בשלייקס פלוס", ששם באמת אנחנו מגיעים לקהל יעד מאוד רחב של אזרחים ותיקים.

<מיטל הוברט אשכנזי: זה מוקרן בימי שלישי בבתי קולנוע וזאת דרך להעלאת המודעות בקרב הציבור הזה.

<מיטל הוברט אשכנזי: שאלתה איך מגיעים לציבור הזה, אז זאת אחת מהדרכים.

<מיטל הוברט אשכנזי: בנוסף, אנחנו שותפים בוועדת ההיגוי של הרשות בנושא של היפגעות אזרחים ותיקים ושותפים לחשיבה ולעשייה.

<מיטל הוברט אשכנזי: צריך לומר שבעבר, לפני כשנתיים נעזרנו בפלטפורמות קיימות של המשרד.

<מיטל הוברט אשכנזי: למשל, הפרויקט שלנו, "כיתות ותיקים", שבהם אזרחים ותיקים מגיעים לבתי הספר למלא את שעות הפנאי שלהם בתוכן.

<מיטל הוברט אשכנזי: בפרויקט הזה הועברו הדרכות לכיתות עצמן על התנהגות זהירה בכבישים.

<מיטל הוברט אשכנזי: כמובן,

יעקב אשר: זה יותר לילדים, לא לקשישים.

<מיטל הוברט אשכנזי: לא, לא.

<מיטל הוברט אשכנזי: בכיתות ותיקים לומדים אזרחים ותיקים במסגרת הפרויקט.

<מיטל הוברט אשכנזי: חלק מהדרך להגיע לקבוצות האוכלוסייה האלה זה דרך פלטפורמות שכבר קיימות במשרד.

יעקב אשר: האם יש אפשרות שתיקחו את הנושא הזה בשנת התקציב הזה?

יעקב אשר: אני לא מדבר כרגע על תקציבים של מאות מיליונים.

יעקב אשר: המשרד הוא יותר גמיש מבחינת המטרות שלו.

יעקב אשר: לקחת את הנושא בעקבות הנתונים של שנה שעברה ולנסות להיכנס לתכנית.

יעקב אשר: אולי יותר לשתף את הרשויות המקומיות?

יעקב אשר: אתם בעצם מקצים תקציבים לרשויות מקומיות בהרבה נושאים ובמגוון רחב של נושאים.

יעקב אשר: לא יודע אם הדבר החביב הוא דווקא לטפל בנושא זה.

יעקב אשר: אם תשימו דגש על זה וזה ייכנס לתכנית העבודה שלכם, גם מבחינה תקציבית וגם מבחינה מעשית – אני עצם מבקש את זה.

יעקב אשר: אני הופך את הדיון לפחות דקלרטיבי ויותר מעשי.

יעקב אשר: אנחנו נבחן את זה בה משך.

יעקב אשר: אני רק מעלה את זה.

יעקב אשר: את בוודאי לא יכולה לתת לי תשובה גורפת.

יעקב אשר: יש לך שרה, יש לך מנכ"ל, הכול בסדר.

יעקב אשר: אני מבקש שלקראת הדיון הבא בעניין הזה תחזרו עם תשובה.

יעקב אשר: אני גם אדבר עם השרה באופן אישי.

יעקב אשר: אני חושב שהיא קשובה לדברים האלה.

יעקב אשר: כמובן שפיקוח נפש מחייב וזה מאוד חשוב בנושא של הציבור הזה.

יעקב אשר: אנחנו מצפים להרבה שיתוף פעולה שלכם.

יעקב אשר: אם אנחנו נמגר את זה בחלק הזה, נסתכל בסיפוק אחורנית.

יעקב אשר: אני מודה לך.

יעקב אשר: מזל גולדשטיין, מעמותת מט"ב.

יעקב אשר: כמה מילים מנקודת המבט שלכם.

יעקב אשר: לאחר מכן משרד התחבורה ומשרד האוצר.

<מזל גולדשטיין: שלום.

<מזל גולדשטיין: אני מנהלת חטיבת הסיעוד של עמותת מיט"ב.

<מזל גולדשטיין: זאת עמותה שעוסקת בתחום הזקנה .

<מזל גולדשטיין: כחלק מהפעילות שלנו וראייה של איכות חיים של קשישים ואזרחים ותיקים, חברנו ל"אור ירוק".

<מזל גולדשטיין: פתחנו את כל המרכזים האפשריים שלנו להסברה והגברת המודעות ויצרנו שיתופי פעולה של הפקת סרטונים ותשדירים להגברת המודעות בקרב האזרחים הוותיקים.

<מזל גולדשטיין: אני רוצה לדבר שנייה על זה שאנחנו מהווים כתובת למשפחות של אזרחים ותיקים, שחוששות שבני המשפחה שלהם ממשיכים לנהוג.

<מזל גולדשטיין: הם באים אלינו בשאלות ואין לנו תשובות.

<מזל גולדשטיין: בהחלט משתפים אותנו בחשש שלהם לחיי הקשישים עצמם, לחייב האזרחים הוותיקים עצמם ולחיי אנשים שהם ברחוב ובכביש שאין להם שום קשר לזה ולא מבינים שאולי נשקפת להם איזו סכנה.

<מזל גולדשטיין: נראה לי שצריך לצאת עם הסברה יותר טובה בעניין הזה, למי פונים ואיך עוזרים.

<מזל גולדשטיין: אני גם שומעת את זה ממטפלים ומטפלות שלנו, שהם נוסעים ברכב של אזרחים ותיקים שהם מטפלים בהם.

<מזל גולדשטיין: הם אומרים שפחד מוות לנהוג עם האנשים האלה כי הם כבר בגיל שהם לא שולטים בהגה.

יעקב אשר: זה לא שהם לא שולטים, אבל האינסטינקטים יותר איטיים.

יעקב אשר: אני מאוד מודה לך גם על העבודה שלך וגם על ההשתתפות שלך בדרך.

יעקב אשר: נציג משרד התחבורה, בבקשה.

<פיליפ פארן: אני ממשרד התחבורה.

יעקב אשר: אני רוצה שתדבר בדגש על הרשויות המקומיות וניצול התקציבים.

יעקב אשר: אלה התקציבים הקטנים אבל מאוד חשובים: צביעה , הנמכה , סביבה מסביב.

יעקב אשר: איך אנחנו מביאים את הרשויות לניצול מקסימלי בשנת התקציב שזה הוקצה להם?

<פיליפ פארן: מבחינת תשתיות, משרד התחבורה השתתף ברשויות המקומיות בפרויקטים תשתיתיים כדי להוריד את כמות תאונות הדרכים, בין היתר גם כן להולכי רגל.

<פיליפ פארן: בקריטריונים של הוועדה המשותפת, ששותפים בה משטרת ישראל, הרשות הלאומית לבטיחות בדרכים, משרד התחבורה, אחד הקריטריונים זה הסדרים לניהול תנועה בסביבת מוסדות של קשישים, כדי להבטיח שיסעו לאט באזורים האלה.

<פיליפ פארן: רשויות מקומיות גם מגישות פרויקטים מהסוג הזה.

אכרם חסון: מה אחוז המימון בפרויקטים האלה?

<פיליפ פארן: זה נע בין 70% ל-100%, תלוי במצב הסוציו אקונומי של הרשות.

אכרם חסון: כולם מ 1 ל-4.

<פיליפ פארן: אז מקבלים 100%.

נחמן שי: במה מקבלים 100%?

אכרם חסון: ביצוע צביעה וכמה מעקות, זה מה שמקבלים ביישובים הערביים.

אכרם חסון: ,

<פיליפ פארן: מקבלים תקציב לסימון כבישים.

<פיליפ פארן: מהם הפתרונות שמונחים על השולחן מבחינת תשתית?

<פיליפ פארן: המון פעמים לקצר מעבר החצייה באמצעות הצבת אי-תנועה באזורים האלה שהם עד 500 מטר מהמוסד של הקשישים.

עבד אל חכים חאג' יחיא: 500 מטר זה ארוך מידי.

עבד אל חכים חאג' יחיא: ב-500 מטר בתוך העיר אפשר לפתח מהירות.

<פיליפ פארן: לא.

<פיליפ פארן: הקריטריון הוא הסדר של מיתון תנועה במרחק עד 500 מטר מהמוסד.

<פיליפ פארן: אם המוסד הוא 500 מטר - - -

אכרם חסון: אתה מכיר את היישובים?

אכרם חסון: אני לא חושב.

אכרם חסון: אני אשאל אותך האם זה קיים בדבורייה?

אכרם חסון: אני הייתי שם לפני שלושה ימים.

אכרם חסון: אני שואל אותך וחשוב לי לדעת.

אכרם חסון: אני אומר לך שלא קיים.

<פיליפ פארן: שאלה מצוינת.

<פיליפ פארן: מי שחסר כאן אלה הרשויות המקומיות.

<פיליפ פארן: הרשויות המקומיות הן האמצעי לביצוע הדברים האלה.

יעקב אשר: אנחנו צריכים לראות אם הם תקצבו.

יעקב אשר: אם הם תקצבו ולא בוצע - - -

<פיליפ פארן: אנחנו מתקצבים, מאפשרים קריטריונים.

יעקב אשר: אנחנו נעשה את זה בישיבת ההמשך בעניין הזה.

<פיליפ פארן: חשוב לציין שלדיון הזה של הולכי רגל ודו-גלגלי, המכנה המשותף הוא, שאחוז ההיפגעות במהירות מעל 40 קמ"ש היא מביאה לתאונה קשה או קטלנית.

<פיליפ פארן: כשמדברים על אנשים מבוגרים, גם תאונה קלה יכולה להיות קטלנית כי זה מביא את האנשים לאי יכולת להחלים.

<פיליפ פארן: אנחנו מנסים למתן תנועה, לאפשר תשתית רכה.

<פיליפ פארן: הכלים האלה נמצאים ותקציב גם כן יש והוא מנוצל.

<פיליפ פארן: הרשויות מנצלות.

יעקב אשר: כן מנצלות?

יעקב אשר: היו לנו נתוני לפני שנה שלא.

נחמן שי: לא הבנתי האם למשרד התחבורה יש תכנית עבודה שבמסגרתה הם שמים דגש על האוכלוסייה הזאת?

נחמן שי: איך הם חושבים שבעוד שנתיים שלוש, מספר הנפגעים יהיה יותר נמוך?

נחמן שי: את זה אני רוצה לשמוע.

נחמן שי: יש או אין?

<פיליפ פארן: אנחנו, משרד התחבורה שלטון מרכזי.

<פיליפ פארן: יש תקציבים שאנחנו נותנים לרשויות המקומיות.

<פיליפ פארן: הרשות המקומית היא האחראית לתת את הפתרונות.

<פיליפ פארן: אנחנו לא חוסמים את ההשקעה.

<פיליפ פארן: אנחנו דואגים שזה יקבל מימון.

<פיליפ פארן: אנחנו מקבלים את הנתונים, מנתחים אותם, מתאימים את הקריטריונים כדי לאפשר מתן פתרונות וכלים לרשויות המקומיות.

<פיליפ פארן: אנחנו דואגים שהמודעות של הרשויות המקומיות לפתרונות הקיימים גם כן תהיה קיימת ושהם יטפלו בדברים האלה.

יעקב אשר: מאחר ויש לנו נושא נוסף, נשמע את נציגת המשטרה בסוף.

יעקב אשר: אנחנו עוברים לישיבה הבאה.

יעקב אשר: הישיבה נעולה.